***ПРИЛОЖЕНИЕ 6***

**ПРИМЕРНИ УКАЗАНИЯ ЗА ПОПЪЛВАНЕ НА ЕЛЕКТРОНЕН ФОРМУЛЯР ЗА КАНДИДАТСТВАНЕ И ПОДАВАНЕ НА ПРЕДЛОЖЕНИЕ ЗА ИЗПЪЛНЕНИЕ НА ИНВЕСТИЦИЯ ПО ПРОЦЕДУРА**

**BG-RRP-3.006 „ИЗГРАЖДАНЕ НА НОВИ ВЕИ ЗА СОБСТВЕНО ПОТРЕБЛЕНИЕ В КОМБИНАЦИЯ С ЛОКАЛНИ СЪОРЪЖЕНИЯ ЗА СЪХРАНЕНИЕ НА ЕНЕРГИЯ В ПРЕДПРИЯТИЯТА”**

**СЪДЪРЖАНИЕ:**

[**1. Основни данни** **2**](#_Toc109397207)

[**2. Данни за кандидата 5**](#_Toc109397208)

[**3. План за изпълнение / Дейности по проекта 9**](#_Toc109397209)

[**4. Индикатори 12**](#_Toc109397210)

[**5. Финансова информация – кодове по измерения 15**](#_Toc109397211)

[**6. Бюджет 16**](#_Toc109397212)

[**7. Финансова информация – финансиране по организация (в лева) 22**](#_Toc109397213)

[**8. Допълнителна информация, необходима за оценка на проектното предложение 22**](#_Toc109397214)

[**9. Е-Декларации 23**](#_Toc109397215)

[**10. ПРИКАЧЕНИ ЕЛЕКТРОННИ ПОДПИСАНИ ДОКУМЕНТИ 28**](#_Toc109397216)

**ВАЖНО: Настоящите указания са примерни и се изготвят от Структурата за наблюдение и докладване на Програмата за икономическа трансформация (СНД на ПИТ) с цел да бъдат улеснени кандидатите при попълване на Формуляра за кандидатстване в Информационната система за Механизма (ИСМ) - Информационната система за управление и наблюдение на Структурните инструменти на ЕС в България (ИСУН 2020), раздел „Национален план за възстановяване и устойчивост“ (НПВУ).**


**За изготвянето на указанията е използвана тестовата среда на ИСМ (ИСУН 2020, раздел НПВУ), като е възможно да има разминавания между дадените илюстративни примери („скрийншотове“) и финалния вариант, който виждате в реалната среда на системата след официалното обявяване на процедурата.**

Подаването на предложението за изпълнение на инвестиция по процедура чрез подбор на предложения за изпълнение на инвестиции от крайни получатели **BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията”** по Програмата за икономическа трансформация (финансирана по линия на Националния план за възстановяване и устойчивост, Компонент „Интелигентна индустрия“) се извършва по изцяло електронен път чрез попълване на уеб базиран формуляр за кандидатстване и подаване на формуляра и придружителните документи чрез **ИСМ (ИСУН 2020, раздел „НПВУ“)** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес:

<https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Active>

**1. Основни данни**

При активирането на бутона „Основни данни“ ще се отвори прозорецът по-долу. Представени са примерно попълнени основни данни на кандидат по процедурата като в следващите скрийншотове с номерирани стрелки са отбелязани някои моменти, с които следва да се съобразите при попълването на раздел „Основни данни“ от Формуляра за кандидатстване:



Специално за целите на процедура **BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията”** е създаден оптимизиран формуляр за кандидатстване като, където е приложимо, необходимата информация е типизирана и зададена предварително с оглед на облекчаване на кандидатите при попълване на формуляра.

3

2

Информацията, която кандидатите трябва да попълнят в раздел 1 (Основни данни) е, както следва:

1. Срокът на изпълнение на предложенията по настоящата процедура може да бъде **от 1** **до 18 (осемнадесет) месеца**. **В случай че въведете срок по-голям от 18 месеца, системата автоматично го променя на 18.**

2. Под Местонахождение се има предвид място на изпълнение на предложението за изпълнение на инвестиция, а не седалището/адрес на кореспонденция на предприятието-кандидат. При въвеждането на място на изпълнение на предложението за изпълнение на инвестиция системата по подразбиране маркира полето „Населено място“, като Вие следва да изберете от менюто съответното населено място, където ще се изпълнява предложението за изпълнение на инвестиция (при въвеждането може да използвате търсачка). Системата автоматично ще визуализира срещу населеното място останалите данни – Държава, NUTS ниво 1, NUTS ниво 2, Област, Община, Населено място.

Системата позволява да се въвежда повече от едно място на изпълнение след използване на бутона „Добави“:



След въвеждането на повече от едно място за изпълнение в раздел „Бюджет“ от Формуляра за кандидатстване се появяват допълнителни функционалности, които ще бъдат разгледани в раздел „Бюджет”.

**ВАЖНО:** В случай на разминаване на населеното/ите място/места, посочено/и в поле „Местонахождение (Място на изпълнение на проекта)“ в раздел „Основни данни“ от Формуляра за кандидатстване, и точният адрес на обекта/ите, посочен/и в представения идеен проект или технически/работен проект, за вярна ще се приема информацията в идейния/техническия/работния проект. Във връзка с посоченото, ще се извърши служебна корекция в населеното/ите място/места, посочено/и в поле „Местонахождение (Място на изпълнение на проекта)“.

3. Поле „ДДС е допустим разход по проекта“:


По настоящата процедура са недопустими разходите за възстановим ДДС и в подобни случаи следва да маркирате „Не“.

За всички кандидати, за които ДДС е „невъзстановим“, то същият се счита за допустим за финансиране и следва да маркирате „Да“.

4. – 6. Моля, попълнете информация относно кратко описание на предложението за изпълнение на инвестиция (на български и английски език), както и за целите на предложението за изпълнение на инвестицията

**2. Данни за кандидата**

В ИСМ (ИСУН 2020, раздел НПВУ) е включена връзка с Търговския регистър и регистъра на ЮЛНЦ[[1]](#footnote-1) като при въвеждане на ЕИК системата автоматично извлича данните за дадения кандидат:




След изтегляне на данните от Търговския регистър и регистър на ЮЛНЦ ИСУН 2020 автоматично попълва следните полета:

* Пълно наименование (до 200 символа);
* Тип на организацията;
* Вид организация;
* Седалище;
* Адрес на управление;
* Телефонен номер;
* Факс.

**ВАЖНО:** При неактуална информация или при възникнала грешка при зареждане на информацията от Търговския регистър и регистър на ЮЛНЦ потребителят следва ръчно да попълни или коригира информацията за предприятието-кандидат.


**Всички останали полета следва да бъдат попълнени ръчно от кандидатите, с изключение на поле „Код на проекта по КИД 2008“, което за целите на настоящата процедура автоматично е зададено като неприложимо. Акцентираме върху следното:**



**1) Категория/статус на предприятието:**

По настоящата процедура допустими кандидати са микро-, малки и средни предприятия по смисъла на чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36), малки дружества със средна пазарна капитализация (Small Mid-Caps) или дружества със средна пазарна капитализация (Mid-Caps)[[2]](#footnote-2), като кандидатите избират от падащо меню приложимата опция.

**ВАЖНО:** Кандидатите, които отговарят на определението, дадено в Приложение 12 **„**Използвани съкращения и основни дефиниции“ към Условията за кандидатстване за Small Mid-Caps и Mid-Caps, следва да изберат от падащото меню на поле „Категория/статус на предприятието“ - категория **„голямо“** предприятие.

****

**2) Код на организацията по КИД 2008:**

**ВАЖНО:** За да са допустими кандидатите по настоящата процедура, те трябва да **НЕ** развиват своята основна икономическа дейност в някои от определените в т. 11.2. „Критерии за недопустимост на кандидатите“ от Условията за кандидатстване, както и в Приложение 3.А към условията, произтичащи от режима на помощ по процедурата, **недопустими сектори**, като кандидатите избират от падащо меню приложимата опция.

Кодът на основна икономическа дейност на кандидата следва да бъде посочен в раздел 2 „Данни на кандидата“, поле „Код на организацията по КИД-2008“ от Формуляра за кандидатстване.

В случай че при проверката съгласно данните от НСИ за 2021 г. се установи, че кодът на основната икономическа дейност на кандидата е недопустим, ще бъде издавано Решение за отказ за предоставяне на безвъзмездно финансиране.

**3) Код на проекта по КИД 2008:**

Следва да имате предвид, че за да са допустими кандидатите, същите трябва да са заявили **подкрепа само за кода на основната си икономическа дейност съгласно КИД-2008.**

Във връзка с горепосоченото, за целите на настоящата процедура полето „Код на проекта по КИД 2008“ е **НЕПРИЛОЖИМО**.


**ВАЖНО: Полето за електронна поща в адреса за кореспонденция се попълва автоматично от системата с електронната поща на профила, през който е зареден/отворен формулярът за кандидатстване. Ако един и същи формуляр се зарежда/отваря през различни профили, при всяко отваряне, системата ще променя електронната поща автоматично, което означава, че системата ще попълни и запамети електронната поща на профила, през който е подадено предложението за изпълнение на инвестиция.**

**Последното е изключително важно, тъй като по време на етап „Оценка“ комуникацията с кандидата и редакцията на забелязани неточности по подаденото предложението за изпълнение на инвестиция ще се извършват електронно чрез профила на кандидата в ИСМ (ИСУН 2020,** **раздел НПВУ), от който е подадено съответното предложение и промени на посочения профил (вкл. промяна на имейл адреса, асоцииран към съответния профил) са невъзможни.**

Обръщаме внимание, че крайните получатели на помощта по настоящата процедура имат ангажимент да предоставят данни за действителни собственици (Директива (ЕС) 2015/849, чл. 3, т. 6):



С бутона „Добави“ прибавят нов ред, в който следва да попълните данни за собствено и фамилно име на лицето/лицата, собственик/ци на организацията; Вид на регистрационен/данъчен номер (ЕГН или ЛНЧ); Регистрационен/данъчен номер (посочва се ЕГН или ЛНЧ) и Дата на раждане на лицето собственик:



В случай че **действителният собственик не е български гражданин** и не разполага с единен граждански номер (ЕГН) или личен номер на чужденец (ЛНЧ) съгласно чл. 3, ал. 2 от Закона за гражданската регистрация, в т. 2 „Данни за кандидата”, в таблица „Данни за действителни собственици (Директива (ЕС) 2015/849, чл. 3, т. 6)”, от Формуляра за кандидатстване, полетата се попълват по следния начин:

1/ В полето „Собствено име на лицето, собственик на организацията” се попълва собственото име на физическото лице, действителен собственик на предприятието-кандидат.


2/ В полето „Фамилия на лицето, собственик на организацията” се попълва фамилията на физическото лице, действителен собственик на предприятието-кандидат.

3/ В полето „Вид на регистрационен/данъчен номер” се избира от списъка – ЛНЧ.

4/ В полето „Регистрационен/данъчен номер” се попълва година, месец и дата на раждане на физическото лице, действителен собственик на предприятието-кандидат (например, ако лицето е родено на 05.01.1980 г., се посочва - 19800105).


5/ В полето „Дата на раждане на лицето собственик” се попълва датата на раждане на физическото лице, действителен собственик на предприятието-кандидат (полето разрешава директно в него да бъде вписана датата, например: 05.01.1980).

**ВАЖНО:** Кандидатите, чиято основна икономическа дейност е с код C10.83, C16.10 или код C16.29, следва да опишат подробно точния предмет на дейност и произвежданите от тях продукти в раздел **„Данни за кандидата” / поле „Допълнително описание“** от Формуляра за кандидатстване.



**3. План за изпълнение / Дейности по проекта**

При отваряне на раздел 3 „План за изпълнение/Дейности по проекта“ ще се визуализира следният прозорец, като от бутона „Добави“ (ограден в червено) следва да добавите дейност:




**Съгласно т. 13.1 от Условията за кандидатстване по настоящата процедура е допустима една дейност, а именно:**


**1) Изграждане на нови фотоволтаични инсталации до 1 MW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии).**

**ВАЖНО:** В раздел **„План за изпълнение / Дейности по проекта“, поле „Описание“** (отбелязано в червен правоъгълник на скрийншота по-долу) от Формуляра за кандидатстване кандидатите **следва задължително да представят информация относно необходимостта от получаване на подкрепа** за изграждане на нови фотоволтаични инсталации за производство на енергия от възобновяеми източници за собствено потребление в комбинация с локални съоръжения за съхранение на енергия (батерии), включени в предложението за изпълнение на инвестиция. В случай че кандидатът планира изграждане на повече от една фотоволтаична система в комбинация с батерии за отделни стопански обекти, следва информация относно необходимостта от получаване на подкрепа за изграждането на всяка една система да бъде представена в отделни дейности в раздел „План за изпълнение / Дейности по проекта“ на Формуляра за кандидатстване (**от бутона „Добави“ се добавя нова дейност**). Липсата на съответна информация относно необходимостта от получаване на подкрепа за планираните в проекта инвестиции, може да доведе до **премахване на съответните разходи в бюджета на предложението или отхвърляне на предложението при премахване на всички разходи от бюджета.**

**ВАЖНО:** В поле „Дейност“ кандидатите следва да посочат **точното наименование на допустимата по процедурата дейност** „**Изграждане на нови фотоволтаични инсталации до 1 MW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии)“**, вкл. и в случаите, когато кандидатът планира изграждане на повече от една фотоволтаична система в комбинация с батерии.


На скрийншота по-долу е представено ПРИМЕРНО описание на допустимата дейност по процедурата и плана за изпълнение към нея, както и на информацията, която следва да бъде включена по отделните полета от настоящия раздел.

****

****

1. **Индикатори**

При отваряне на раздел. 4 „Индикатори“ ще се визуализира следният прозорец:



Министерство на иновациите и растежа (МИР) ще следи за постигането и отчитането на следните **индикатори, свързани с изпълнението на инвестицията**:


**Общи индикатори, свързани с подкрепата по линия на Механизма за възстановяване и устойчивост:**

**1) Подпомогнати предприятия** (от които малки, включително микро-, средни, големи)[[3]](#footnote-3)

За целите на процедурата индикаторът отчита броя на подпомогнатите микро-, малки и средни предприятия, малки дружества със средна пазарна капитализация и дружества със средна пазарна капитализация.

Базовата стойност на индикатора e „0“, а целевата му стойност за всяко предложение за изпълнение на инвестиция е „1“. **Индикаторът е задължителен за всички предложения** за изпълнение на инвестиции по процедурата, като в раздел „Индикатори“ от Формуляра за кандидатстване **Структурата за наблюдение и докладване (СНД) служебно е заложила базовата и целевата му стойност и кандидатите НЕ СЛЕДВА да попълват нищо по отношение на него.**

**Кандидатите следва да попълнят базова и целева стойност за останалите два индикатора, натискайки бутон „Редакция“, ограден е червено на скрийншота:**




**2) Инсталиран допълнителен оперативен капацитет за енергия от възобновяеми източници (в MW)[[4]](#footnote-4).**

Допълнителен капацитет, инсталиран за енергия от възобновяеми източници в резултат на подкрепата от мерки по линия на Механизма, който функционира (т.е. свързан е с мрежата, ако е приложимо, и е напълно готов за производството на енергия или вече произвежда енергия). Производственият капацитет се определя като „нетната максимална електрическа мощност“[[5]](#footnote-5), както е определена от Евростат.

Данните, които следва да попълните, са:

1. Базова стойност – 0;
2. Целева стойност **(полето, отбелязано в червен кръг на скрийншота по-долу)** – **Кандидатът следва задължително да попълни целевата стойност на индикатора**, която да съответства на сумата от изходящата активна мощност на инверторите (изходните AC характеристики на всички инвертори) към фотоволтаичната система за собствено потребление (в MW), подкрепена с настоящата инвестиция. В случай че кандидатът ще изгражда повече от една фотоволтаична система в комбинация с батерии за отделни свои стопански обекти, като целевата стойност на индикатора „Инсталиран допълнителен оперативен капацитет за енергия от възобновяеми източници (в MW)“ следва да попълни сумата от изходящата активна мощност на инверторите (изходните AC характеристики на всички инвертори) на всички фотоволтаични системи, планирани за изпълнение с настоящата инвестицията.



**Крайна цел, свързана с изпълнението на инвестицията[[6]](#footnote-6):**


За удостоверяване на резултатите от изпълнението на процедурата, Министерство на иновациите и растежа ще следи за постигането на следния **индикатор:**

**3) Оперативен капацитет на инсталираните съоръжения за съхранение (в kW)**.

Данните, които следва да попълните, са:

1. Базова стойност – 0;

2. Целева стойност (**полето, отбелязано в червен кръг на скрийншота по-долу**) – **Кандидатът следва задължително да попълни целевата стойност на индикатора,** която да съответства на общия капацитет на новоинсталираните съоръжения за съхранение на енергия (батерии) (**в kWh**), подкрепени с настоящата инвестиция (максималната енергия, която може да се съхранява от батерията в KWh по постояннотоковата част).



В случай че целевите стойности на индикаторите по т. 2) и т. 3) (отбелязани с червени кръгове на двете снимки по-горе) не са коректно попълнени от страна на кандидата, същите ще бъдат коригирани служебно от СНД, която в тази връзка може да изиска допълнителна информация.

**ВАЖНО:** При попълването на детайлите по всеки един отделен бюджетен ред в раздел “Бюджет“ на Формуляра за кандидатстване, в поле „Индикатори“, кандидатите трябва да въведат **задължително** и трите горепосочени приложими индикатора по процедурата:


1) Подпомогнати предприятия (от които малки, включително микро-, средни, големи);

2) Инсталиран допълнителен оперативен капацитет за енергия от възобновяеми източници (в MW);

3) Оперативен капацитет на инсталираните съоръжения за съхранение (в kW).

1. **Финансова информация – кодове по измерения**

При отваряне на раздел 5. „Финансова информация – кодове по измерения“ ще се визуализира следният прозорец:




Данните на ред „Област на намеса по МВУ” и ред „Режим на помощ” са предварително зададени от СНД на ПИТ и кандидатите не следва да попълват нищо в тези редове.

По настоящата процедура кандидатите прилагат следния режим на държавна помощ:

**„Инвестиционни помощи за насърчаване на енергията от възобновяеми източници“** съгласно чл. 41, т.6, б. в) от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

1. **Бюджет**

При отваряне на раздел 6[[7]](#footnote-7) „Бюджет“ ще се визуализира следният прозорец:



Бюджетните пера са разписани съгласно типовете допустими разходи по настоящата процедура - Разходи за изграждане на фотоволтаична система до 1 MW за собствено потребление в комбинация със съоръжения за локално съхранение на произведената енергия (батерии), описани подробно в т. 14.2. „Допустими разходи“ от Условията за кандидатстване.

**Всички нива на разходите в бюджета по настоящата процедура, вкл. тези на ниво 3 са предварително зададени и не подлежат на промяна.**

**ВАЖНО:** Инсталираната мощност на енергийното съоръжение, заложена в раздел „Бюджет“ на Формуляра за кандидатстване, следва да съответства на инсталираната мощност на фотоволтаичната система в комбинация с батерии, посочена в представения идеен/технически/работен проект.


В случай че кандидатът планира изграждане на отделни фотоволтаични системи в комбинация с батерии в отделните стопански обекти, същите следва да бъдат заложени на отделни бюджетни редове от ниво 3, **чрез бутона „Добави**“, ограден в червено на скрийншота по-горе. В случай на описаната хипотеза, в т. 3 План за изпълнение/Дейности по проекта, също следва да бъде въведена отделна дейност.


**ВАЖНО:** Стойността/сумата за всяка отделна фотоволтаична система в комбинация с батерии, която кандидатът залага в т. „Бюджет“ на Формуляра за кандидатстване, следва да се определи като инсталираната мощност (в kW) на енергийното съоръжение, посочена в представения идеен/технически/работен проект, **се умножи** по определената от кандидата стойност (в лева) за 1 kW мощност на системата.

**ВАЖНО:** При въвеждането на интензитета на безвъзмездното финансиране, следва да се съобразите с **максималния интензитет на безвъзмездната финансова помощ (БФП)** по процедурата в зависимост от **мястото на изпълнение на инвестицията**[[8]](#footnote-8) и **категорията на предприятието**, описан в т. 10. Процент на съфинансиране от Условията за кандидатстване.


Във връзка с горепосоченото обръщаме внимание на следните възможни хипотези на попълване на бюджета, в зависимост от броя на заявените системи и мястото на тяхното изграждане:


1. **В случай че кандидатът ще изгражда само една фотоволтаична система[[9]](#footnote-9) в комбинация с батерии или няколко такива, но в райони с еднакъв интензитет**, при попълването на Бюджета следва да се изпълнят следните стъпки:
   * Посочва се съответната стойност на системата (стрелка 1);
   * Маркира се чек бокса за интензитета (стрелка 2);
   * Посочва се % на БФП, съобразявайки се с посочените в Условията за кандидатстване максимални интензитети съобразно категорията на предприятието и мястото на изпълнение на инвестицията.





1. **В случай че кандидатът ще изгражда повече от една фотоволтаична система в региони с различен интензитет[[10]](#footnote-10)**, при попълването на Бюджета следва да се изпълнят следните стъпки:
   * Добавя се допълнителен разход от ниво 3 (стрелка 1);
   * Посочва се съответната стойност на системите (стрелки с номер 2),
   * **НЕ се маркира чек бокса за интензитет** (стрелка 3**)**;
   * Изчислява се и се посочва БФП за всеки отделен ред/разход (стрелки с номер 4), съобразявайки се с посочените в Условията за кандидатстване максимални интензитети съобразно категорията на предприятието и мястото на изпълнение на инвестицията.






**Обръщаме внимание, че общият интензитет, ограден в зелено, не е реалния % на БФП, а е автоматично осреднена от системата стойност, която не следва да се взема предвид от кандидатите.**


**ВАЖНО:** При попълването на детайлите по всеки един отделен бюджетен ред в раздел “Бюджет“ на Формуляра за кандидатстване, чрез **бутона „Детайли“**, ограден в червено на следващия скрийншот, кандидатите ще достъпят допълнителен прозорец, където в поле „Индикатори“ трябва да въведат **задължително** и трите приложими индикатора по процедурата:

1) Подпомогнати предприятия (от които малки, включително микро-, средни, големи);

2) Инсталиран допълнителен оперативен капацитет за енергия от възобновяеми източници (в MW);

3) Оперативен капацитет на инсталираните съоръжения за съхранение (в kW).





**ВАЖНО:** Бюджетът във Формуляра за кандидатстване трябва да отразява допустимите разходи, които са свързани с изпълнението на предложението за изпълнение на инвестиция.

По настоящата процедура са недопустими разходите за възстановим ДДС във връзка с реализирането на предложението за изпълнение на инвестиция.

За всички кандидати, за които ДДС е „невъзстановим“, то същият се счита за допустим за финансиране и може да бъде включен в общата стойност на допустимите разходи в т. „Бюджет“ на Формуляра за кандидатстване.

Относно третирането на ДДС кандидатите следва да се запознаят с чл. 186, параграф 4, буква в) от Финансовия регламент 1046/2018 и Указание на министъра на финансите ДНФ № 3/23.12.2016 г.


**ВАЖНО: Всички разходи по инвестицията следва да са извършени от един изпълнител (юридическо лице).**

1. **Финансова информация – финансиране по организация (в лева)**

В тази точка кандидатите не следва да попълват никаква информация.

1. **Допълнителна информация, необходима за оценка на проектното предложение**

При отварянето на раздел 8 „Допълнителна информация, необходима за оценка на проектното предложение“, се визуализира следният прозорец, съдържащ едно допълнително поле, в което кандидатите следва да предоставят допълнителна информация, както следва:




**ВАЖНО:** В раздел „Допълнителна информация, необходима за оценка на проектното предложение“ от Формуляра за кандидатстване кандидатите следва **задължително** да представят информация за **основната икономическа дейност и допълнителни дейности** (ако има такива), съгласно КИД-2008 на НСИ, **които ще ползват електрическа енергия от изградената с настоящата инвестиция фотоволтаична система** и съоръжения за локално съхранение на произведената енергия (батерии). При липса на съответната информация, предложението **може да бъде отхвърлено**.


**ВАЖНО:** Всички полета от Формуляра за кандидатстване са текстови и не може да се въвеждат таблици, снимки, скрийншотове, графики и др. под.

**9. Е-Декларации**

При отварянето на раздел 9. Е-ДЕКЛАРАЦИИ ще се визуализира следният прозорец:



**Е-декларация „ДЕКЛАРАЦИЯ ПРИ КАНДИДАТСТВАНЕ:**

****


Е-Декларацията се попълва, **в случай че предложението за изпълнение на инвестиция се подава с валиден КЕП на официален представляващ на предприятието-кандидат**, вписан в ТР и Регистъра на ЮЛНЦ, като в този случай кандидатът декларира обстоятелствата посредством отбелязване в кутийката **„Потвърждавам“ (оградена в червен кръг на скрийншота по-горе).**


**Е-декларация „ДЕКЛАРАЦИЯ ЗА ДЪРЖАВНИ ПОМОЩИ“:**


Е-Декларацията се попълва, **в случай че предложението за изпълнение на инвестиция се подава с валиден КЕП на официален представляващ на предприятието-кандидат**, вписан в ТР и Регистъра на ЮЛНЦ. Кандидатите трябва да попълнят информация в заложените таблици, в случай че е приложимо.


След натискането на бутона **„Декларирам, че“** се визуализира същинската част на Е-декларация „Декларация за държавни помощи“


В следващите няколко скрийншота са маркирани табиците, които кандидатите трябва да попълнят, ако е приложимо:



****

**Е-декларация „ДЕКЛАРАЦИЯ ЗА ОБСТОЯТЕЛСТВАТА ПО ЧЛ. 3 И ЧЛ. 4 ОТ ЗАКОНА ЗА МАЛКИТЕ И СРЕДНИТЕ ПРЕДПРИЯТИЯ“**






**ВАЖНО:** По отношение на Декларацията за обстоятелствата по чл. 3 и чл. 4 от Закона за малките и средните предприятия, кандидатите следва да попълнят отбелязаните на скрийншота по-горе места. Всички данни (стойности) на критериите за МСП се изчисляват и попълват в декларацията на годишна база – въз основа на данните за **последната приключила финансова година** (наречена в ЗМСП „предходна финансова година”), т.е. годината, за която кандидатите имат цялостен приключен финансов отчет. В тази връзка обръщаме внимание на двете полетата, оградени в червен и зелен кръг, както следва:


* Кандидатите, които **ИМАТ** приключена 2022 финансова година, попълват полето, оградено в зелено – **„2022 финансова година“;**
* Кандидати, които **НЯМАТ** приключена 2022 финансова година, попълват полето, оградено в червено – **„2021 финансова година“.**


**Е-декларация „ДЕКЛАРАЦИЯ ЗА МАЛКИ ДРУЖЕСТВА СЪС СРЕДНА ПАЗАРНА КАПИТАЛИЗАЦИЯ ИЛИ ДРУЖЕСТВА СЪС СРЕДНА ПАЗАРНА КАПИТАЛИЗАЦИЯ“**

Кандидатите, които отговарят на определението, дадено в Приложение 12 „Използвани съкращения и основни дефиниции“ към Условията за кандидатстване за малки дружества със средна пазарна капитализация (Small Mid-Caps) или дружества със средна пазарна капитализация (Mid-Caps), следва да попълнят Декларацията за малки дружества със средна пазарна капитализация или дружества със средна пазарна капитализация, като **ИЗБЕРАТ ОТ ПАДАЩО МЕНЮ** (оградено в червено на скрийншота по-долу) приложимата опция.



**10. ПРИКАЧЕНИ ЕЛЕКТРОННИ ПОДПИСАНИ ДОКУМЕНТИ**

При отварянето на раздел 10 „Прикачени електронно подписани документи“ ще се визуализира следният прозорец, като предварително зададени, специфични за настоящата процедура, са следните документи: „Идеен/Технически/Работен проект“ и „Документ от ЕРП, удостоверяващ предоставена мощност“ които са задължителни по процедурата:Кандидатите **задължително трябва да** приложат към Формуляра за кандидатстване „Идеен/Технически/Работен проект“ и „Документ от ЕРП, удостоверяващ предоставена мощност“, като използват бутона „Изберете файл“:



Документите, които се подават на етап кандидатстване са описани подробно в т. 21 от Условията за кандидатстване:

**а/** **Изрично пълномощно** за подаване на предложението за изпълнение на инвестиция **(**Приложение 1**)** – **АКО Е ПРИЛОЖИМО.**

**б/** **Декларация при кандидатстване** (Приложение 2) – **АКО Е ПРИЛОЖИМО.**

**в/ Декларация за държавни помощи** (Приложение 3) – **АКО Е ПРИЛОЖИМО.**


**г/ Декларация за обстоятелствата по чл. 3 и чл. 4 от Закона за малките и средните предприятия** (Приложение 4) **ИЛИ**

**Декларация за малки дружества със средна пазарна капитализация или дружества със средна пазарна капитализация[[11]](#footnote-11)** – попълнена по образец (**Приложение 4.А**) – **АКО Е ПРИЛОЖИМО.**


**д/ Идеен проект** (ако за обект/ите на интервенция няма пълна проектна готовност към момента на кандидатстване) **ИЛИ** **Технически/работен проект** (за обекти в пълна степен на проектна готовност) – **ЗАДЪЛЖИТЕЛНО.**

**е/Документ от ЕРП**[[12]](#footnote-12), удостоверяващ предоставена мощност – **ЗАДЪЛЖИТЕЛНО.**

**ВАЖНО:** Кандидатът прикачва в раздел 10 от Формуляра всички документи, приложими за него. Документите се прикачват във вида, описан в т. 21 от Условията за кандидатстване. По настоящата процедура е възприет подход документите, които трябва да са подписани, да се попълват, подписват и датират на хартиен носител, след това сканират и прикачват в ИСМ (ИСУН 2020, раздел НПВУ) като е допустимо и да бъдат подписани с валиден КЕП и прикачени в ИСМ (ИСУН 2020, раздел НПВУ).



Кандидати, при които предложението за изпълнение на инвестиция ще бъде подадено с валиден КЕП от упълномощено лице, следва да използват бутона „Добави“, в раздел 11 на формуляра, за да прикачат и *Изричното пълномощно за подаване на предложението за изпълнение на инвестиция (Приложение 1)*.



Официалният/те представител/и на кандидата **няма/т** **право да упълномощава/т** други лица да подписват следните документи:

*- Декларация при кандидатстване (Приложение 2);*

*-* *Декларация за държавни помощи (Приложение 3);*


*-* *Декларация за обстоятелствата по чл. 3 и чл. 4 от Закона за малките и средните предприятия (Приложение 4);*

*- Декларация за малки дружества със средна пазарна капитализация или дружества със средна пазарна капитализация[[13]](#footnote-13) – попълнена по образец (Приложение 4.А),*

тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

В случаите, когато кандидатът се представлява само ЗАЕДНО от няколко физически лица, в горепосочените декларации се попълват данните и декларациите се подписват от всяко от тях.

Декларацията при кандидатстване (Приложение 2) се попълва и подписва от всички лица с право да представляват кандидата, независимо дали се представляват заедно или поотделно.



**ВАЖНО: Моля, запознайте се с дадените Указания за подписване на Формуляра за кандидатстване и приложимите документи (Приложение 7).**

**ВАЖНО:** Предложението за изпълнение на инвестиция се подава електронно чрез ИСМ (ИСУН 2020, раздел НПВУ), като се подписва с валиден КЕП от лице, което е официален представляващ на кандидата и е вписан като такъв в ТР и Регистъра на ЮЛНЦ, или упълномощено от него лице. В случаите, когато кандидатът се представлява само заедно от няколко лица, предложението за изпълнение на инвестиция се подписва от всяко от тях при подаването.

В случай че предложението за изпълнение на инвестиция ще бъде подписано с КЕП с автор физическо лице и титуляр на подпис на юридическо лице, в пълномощното следва да е упълномощено съответното юридическо лице, титуляр на КЕП, чрез физическото лице автор на КЕП, да подаде предложението за изпълнение на инвестиция по процедурата с КЕП.

**След като попълните всички полета на Формуляра за кандидатстване можете да го проверите за допуснати грешки като използвате бутон „Провери формуляра за грешки“, който се визуализира в долната средна част на екрана.**

**Системата ще провери формуляра и ще визуализира допуснатите от Вас грешки при неговото попълване.**

**Трябва да се върнете във всички полета на формуляра, в които ИСМ (ИСУН 2020, раздел НПВУ) е идентифицирал грешка и да я отстраните. Всяко поле, в което има допусната грешка, от съответната секция от Формуляра, се оцветява в „червена рамка“.**

**Моля, имайте предвид, че ако не отстраните допуснатите грешки, системата няма да Ви разреши да подадете предложението си за изпълнение на инвестиция!**

**ЗА ДА ПОДАДЕТЕ СВОЕТО ПРЕДЛОЖЕНИЕ ЗА ИЗПЪЛНЕНИЕ НА ИНВЕСТИЦИЯ СЛЕДВАЙТЕ СЛЕДНИТЕ СТЪПКИ:**

1. Затворете всички отворени интернет браузъри.

2. Изтрийте всички файлове, свързани с опити за подписване на предложението.

3. Отворете Вашия интернет браузър.

4. Заредете страницата на ИСМ (ИСУН 2020, раздел НПВУ) - <https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Active>

5. Влезте в системата с Вашето потребителско име и парола.

6. Изберете бутон „Подай предложение“.

7. Маркирайте, че сте съгласни по време на оценката комуникацията с Вас да се извършва посредством посочения от Вас в профила e-mail адрес и натиснете бутон „Продължи“,

8. Изберете бутон „Избери от приключени“. (Ако изготвеното от Вас предложение за изпълнение на инвестиция не е наличен във Вашия профил, в секция „Формуляри“, екран „Приключени“ следва да го заредите от външен файл избирайки бутон „Зареди от Външен файл“.

9. Изберете желаното от Вас предложение за изпълнение на инвестиция и натиснете бутон „Подай предложение“.

10. Системата проверява за наличието на грешки във формуляра за кандидатстване.

11. Натиснете бутон „Продължи“.

12. Изберете от стъпка 1 бутон „Изтегляне на проектно предложение“.

13. Запаметете сваления файл на Вашия компютър, на място където няма други файлове с разширение .isun.

14. Използвайки посочения от издателя на електронния подпис софтуер за подписване на файлове, подпишете сваления файл с разширение .isun. Файлът следва да бъде подписан с т.нар. отделена сигнатура (Detached signature), а разширението на генерирания файл следва да бъде .p7s.

14.1. Потребителите на електронен подпис B-Trust е необходимо задължително да използват посочения от издателя софтуер Desktop Signer, като се избере тип на подписване PKCS 7 и се провери в Настройките на софтуера дали форматът на типа на електронния подпис/Signature type е Detached (p7s), нивото/Signature level да е Baseline\_B и Хеш алгоритъм/Hash algorithm - SHA256.



14.2. При работа под операционни системи MAC OS и при липсваща възможност за работа в тях на посочения от издателя на електронния подпис софтуер за подписване на файлове, потребителите могат да използват функционалностите на софтуерния продукт Infonotary e-DocSigner, като изберат схема на подписване „Комуникация с НАП“. Посочената схема генерира файл с разширение .p7s.

15. Генерираният от софтуера файл с подпис с разширение .p7s обикновено е с размер между 3 КB и 9 КB.

16. Върнете се обратно в системата и в т. 3 „Заредете подписите“ натиснете бутон „Изберете файл“.

17. Посочете генерирания от софтуера за подписване файл с разширение .p7s и го заредете в системата.

18. При коректна работа системата ще Ви изведе информация за прикачения електронен подпис и можете да пристъпите към подаване на Вашето предложение за изпълнение на инвестиция чрез избор на бутон „Подай проектното предложение“.

19. Ако при зареждане на файла с подпис системата ви изведе съобщение отново „Невалиден подпис или подписа/ите (файлове с разширение „.p7s“) не се отнасят за зареденото в системата и приключило предложение за изпълнение на инвестиция. Моля, след изтриване на заредения файл изпълнете отново стъпките по-горе“, рестартирайте компютъра и повторете действията от т.2 на настоящото указание, спазвайки стриктно описаните действия.

20. Ако проблемът се възпроизвежда отново, моля да изпратите e-mail, описващ възникналото затруднение, на адрес [support2020@government.bg](mailto:support2020@government.bg).

**В случай че при прикачване на подписа/ите с разширение „.p7s“, системата изведе съобщение „Невалиден подпис или подписа/ите (файлове с разширение „.p7s“) не се отнасят за зареденото в системата и приключило проектно предложение“, моля, след изтриване на заредения файл, изпълнете отново стъпките (1-20), описани по-горе, за успешно подаване на подготвеното от Вас предложение за изпълнение на инвестиция.**

**В случай че в процеса на отговор на въпрос от Оценителната комисия при прикачване на подписа/ите с разширение „.p7s“, системата изведе съобщение „Невалиден подпис.“, моля, изпълнете следните стъпки за успешно изпращане на подготвения от Вас отговор на въпрос от Оценителна комисия.**

1. Затворете всички отворени интернет браузъри.

2. Изтрийте всички файлове, свързани с опити за подписване на предложението.

3. Отворете Вашият интернет браузър.

4. Заредете страницата на ИСМ (ИСУН 2020, раздел НПВУ) - <https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Active>

5. Влезте в системата с Вашето потребителско име и парола.

6. При подаване на отговор на оценителна комисия е необходимо отговорът да бъде приключен.

7. Изберете бутон „Върни отговор“ в предложението.

8. Системата проверява за наличието на грешки във формуляра за кандидатстване.

9. Натиснете бутон „Продължи“.

10. Изберете от стъпка 1 бутон „Изтегляне на отговор на въпрос“.

11. Запаметете сваления файл на Вашия компютър, на място където няма други файлове с разширение .aisun.

11.1. Потребителите на електронен подпис B-Trust е необходимо задължително да използват посочения от издателя софтуер Desktop Signer, като се избере тип на подписване PKCS 7 и се провери в Настройките на софтуера дали форматът на типа на електронния подпис/Signature type е Detached (p7s), нивото/Signature level да е Baseline\_B и Хеш алгоритъм/Hash algorithm - SHA256.



11.2. При работа под операционни системи MAC OS и при липсваща възможност за работа в тях на посочения от издателя на електронния подпис софтуер за подписване на файлове, потребителите могат да използват функционалностите на софтуерния продукт Infonotary e-DocSigner, като изберат схема на подписване „Комуникация с НАП“. Посочената схема генерира файл с разширение .p7s.

13. Генерираният от софтуера файл с подпис с разширение .p7s следва да бъде с размер между 3 КB и 7 КB.

14. Върнете се обратно в системата и в т. 3 „Заредете подписите“ натиснете бутон „Изберете файл“.

15. Посочвате генерирания от софтуера за подписване файл с разширение .p7s и го заредете в системата.

16. При коректна работа системата ще Ви изведе информация за прикачения електронен подпис и можете да пристъпите към подаване на Вашия отговор чрез избор на бутон „Върни отговор“.

17. Ако при зареждане на файла с подпис системата ви изведе съобщение „Невалиден подпис“, рестартирайте компютъра и повторете действията от т.2 на настоящото указание, спазвайки стриктно описаните действия.

18. Ако проблемът се възпроизвежда отново, моля да изпратите e-mail, описващ възникналото затруднение, на адрес [support2020@government.bg](mailto:support2020@government.bg).“

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-1)
2. Съгласно определенията, представени в Приложение 12 към Условията за кандидатстване. [↑](#footnote-ref-2)
3. Показател 9 от Приложение „Списък с общи показатели“ съгласно Делегиран регламент (ЕС) 2021/2106 за допълване на Регламент (ЕС) 2021/241 за създаване на Механизъм за възстановяване и устойчивост чрез определяне на общите показатели и подробните елементи на набора от показатели за възстановяване и устойчивост. [↑](#footnote-ref-3)
4. Показател 2 от Приложение „Списък с общи показатели“ съгласно Делегиран регламент (ЕС) 2021/2106 за допълване на Регламент (ЕС) 2021/241. [↑](#footnote-ref-4)
5. Максималната активна мощност, която може да се подава непрекъснато, при напълно работеща централа, в точката на изхода (т.е. след приспадане на електрозахранването за спомагателните инсталации и загубите в трансформаторите, които се считат за неразделна част от централата). [↑](#footnote-ref-5)
6. Съгласно Приложението към Решение за изпълнение на Съвета 8091/22 от 28 април 2022 г. за одобряване на оценката на Плана за възстановяване и устойчивост на България. [↑](#footnote-ref-6)
7. Обръщаме внимание, че е възможно разминаване на номерацията на отделните раздели, поради изготвяне на Указанията за попълване на формуляра в тестовата среда на ИСУН. [↑](#footnote-ref-7)
8. Съгласно определението за „място на изпълнение на инвестицията” представено в Приложение 12 към Условията за кандидатстване. [↑](#footnote-ref-8)
9. На скрийншотовете по т. 1) е разгледан случай на изграждане на една система в гр. София от средно предприятие. [↑](#footnote-ref-9)
10. На скрийншотовете по т. 2) е разгледана хипотеза на средно предприятие, което планира да изгради две системи в региони с различен интензитет – една в гр. София и една в гр. Враца. [↑](#footnote-ref-10)
11. Декларацията за малки дружества със средна пазарна капитализация или дружества със средна пазарна капитализация (Прложение 4.А) се попълва от предприятия, които попадат в обхвата на определенията за съответната категория, дадени в Приложение 12 към Условията за кандидатстване. [↑](#footnote-ref-11)
12. Удостоверение, издадено от ЕРД или Договор с ЕРД, от което/който е видна предоставената мощност на кандидата към 01.12.2022 г. за обекта, където ще се изгради фотоволтаичната система с батериите. [↑](#footnote-ref-12)
13. Декларацията за малки дружества със средна пазарна капитализация или дружества със средна пазарна капитализация (Прложение 4.А) се попълва от предприятия, които по финансови показатели са МСП (т.е. имат годишен оборот, който не превишава 97 500 000 лв., или стойност на активите, която не превишава 84 000 000 лв.), но средно списъчният брой на персонала им е между 250 и 1 500 служители, като са взети предвид всички отношения на партньорство и свързаност с други предприятия по смисъла на чл. 4 от ЗМСП. [↑](#footnote-ref-13)